OpenLLM-France/wikimedia huggingface dataset:
# Mirotz urdin

Mirotz urdina (Circus pygargus) accipitridae familiako hegazti falkoniformearen espezie bat da, hegazti harraparia da. Mediterraneo itsasoaren eskualdean, hegoaldeko Europan eta iparraldeko Afrikan bizi dira.
Mirotz urdinen populazioa gainbeheran dago Euskal Herriko zenbait txokotan, eta, ez da gutxiagorako, landa makinen ondorioz hiltzen baitira, sarritan. Zereal soroetan egin ohi dituzte habiak, baina uzta garaiak iristean ere han egoten dira, txitak hazten eta garatzen.

## Deskribapena

40 eta 45 cm arteko luzera du, eta 97 eta 115 cm arteko hego-zabalera du. Emea arra baino askoz ere pisutsuagoa da (arrak 270-470 g, emeak 235-310 g), nahiz eta bere tamainak ez duen alde handirik erakusten.

### Lumajea

Mirotz urdinak dimorfismo sexual handia du, jarraian deskribatuko dugun bezala.

### Arra

Arrak goiko aldeak (garondoa, bizkarra eta hegalen atzealdea) gris kolorekoak ditu. Beheko aldeak zuriak dira, bularra eta eztarria zuriak.
Luma primarioak beltzak dira, eta sekundarioek banda beltz bat dute hegalaren goialdean, eta bi banda beltz behealdean.
Isatsa gris argia da, eta barra ilunagoak ditu, ez oso markatuak.
Begi hori deigarriak eta moko beltza, zeroma horiarekin. Hankak ere horiak dira.
Zaila izan daiteke mirotz zuriaren arra (Circus cyaneus) bereiztea, baina horrek ez ditu mirotz urdinaren ezaugarri diren hegal-zerrenda beltzak.

### Emea

Emeak goiko aldeak (burua eta garondoa) marroi gorrixka ditu, orban zuri ugarirekin. Begi marroiak, eta, arra bezala, moko beltza, eta zeroma eta hanka horiak.
Mirotz urdinaren emearen eta mirotz zuriaren (Circus cyaneus) arteko aldea nabarmentzea are zailagoa da arretan baino. Hegaztiaren artean ikusten den alde bakarra da mirotz zuriko emeak kolore zuri gehiago duela ipurtxuntxunaren inguruan.

## Erreferentziak

* ↑ Euskal Batzorde Ornitologikoa. (2025). «Mirotz urdin» Munduko hegaztien izen arruntak euskaraz (Txoriak.eus).
* ↑ Gensbøl, Benny (1989). Collins guide to the Birds of Prey of Britain and Europe North Africa and the Middle East, William Collins Sons and Co Ltd. ISBN 0-00-219176-8
* ↑ «Mirotz urdinei bizirik eusten» Berria 2021-07-17 CC BY-SA 4.0 lizentziapean.

## Kanpo estekak

* Datuak: Q26574
* Multimedia: Circus pygargus / Q26574
* Espezieak: Circus pygargus
# Zapelatz galtzadun

Zapelatz galtzaduna (Buteo lagopus) accipitridae familiako hegazti harraparia da, Eurasia eta Ipar Amerikan bizi dena.

## Erreferentziak

* ↑ Euskal Batzorde Ornitologikoa. (2025). «Zapelatz galtzadun» Munduko hegaztien izen arruntak euskaraz (Txoriak.eus).
* ↑ Mullarney, Svensson, Zetterstrom and Grant, Collins Bird Guide ISBN 0-00-219728-6
* Datuak: Q26407
* Multimedia: Buteo lagopus / Q26407
* Espezieak: Buteo lagopus
# Arrano pikart

Arrano pikarta (Aquila clanga) accipitridae subfamiliako hegazti harraparia da.
Ugaztun txikiak ehiza egiten dituen arrano hau iparraldeko Europa eta Asia artean bizi da, neguetan hego-ekialdeko Europara, Ekialde Ertainera eta hegoaldeko Asiara migratuz.

## Galeria

* Museum specimen

## Erreferentzia

* ↑ Euskal Batzorde Ornitologikoa. (2025). «Arrano pikart» Munduko hegaztien izen arruntak euskaraz (Txoriak.eus).
* ↑ Meyburg, Bernd-U.; Eichaker, Xavier; Meyburg, Christiane & Paillat, Patrick (1995): Migrations of an adult Spotted Eagle tracked by satellite. British Birds 88: 357-361. PDF
* Datuak: Q21090684
* Multimedia: Clanga clanga / Q21090684
* Espezieak: Clanga clanga
# Zapelatz handi

Zapelatz handia (Buteo rufinus) accipitridae familiako hegazti harraparia da.
Iparraldeko Afrikan, hego-ekialdeko Europan, erdi eta mendebaldeko Asian eta erdialdeko Indian bizi da.
Gehienetan karraskari txikiak jaten baditu ere, muskerrak, sugeak, hegazti txikiak eta intsektu handiak ere jaten ditu.

## Erreferentziak

* ↑ Euskal Batzorde Ornitologikoa. (2025). «Zapelatz handi» Munduko hegaztien izen arruntak euskaraz (Txoriak.eus).
* ↑ Mullarney, Svensson, Zetterstrom and Grant, Collins Bird Guide ISBN 0-00-219728-6
* ↑ BirdLife International (2004). Buteo rufinus. IUCN Red List of Threatened Species. IUCN 2006
* Datuak: Q233684
* Multimedia: Buteo rufinus / Q233684
* Espezieak: Buteo rufinus
# Itsas arrano buztanzuri

Itsas arrano buztanzuria (Haliaeetus albicilla) accipitridae subfamiliako hegazti harraparia da.
Haliaeetus leucocephalus espezie amerikarraren lehengusua, Eurasian txoko ekologiko berean kokatuta daude. Iparraldeko Europan eta iparraldeko Asian bizi dira, populazio handiena Norvegiako kostaldetan egonik. 2008an, guztira, 9.000 - 11.000 bikote inguru zenbatu ziren.

## Erreferentzia

* ↑ Euskal Batzorde Ornitologikoa. (2025). «Itsas arrano buztanzuri» Munduko hegaztien izen arruntak euskaraz (Txoriak.eus).
* ↑ del Hoyo, J., Elliott, A., & Sargatal, J., (1994). Handbook of the Birds of the World 2. bol Lynx Edicions, Bartzelona ISBN 84-87334-15-6
* Datuak: Q25438
* Multimedia: Haliaeetus albicilla / Q25438
* Espezieak: Haliaeetus albicilla
# Arrano pomeraniar

Arrano pomeraniarra (Aquila pomarina) accipitridae subfamiliako hegazti harraparia da. Izena Pomerania baltikar eskualdetik datorkio.
Udan erdialdeko eta ekialdeko Europan eta Turkiako hego-ekialdean bizi eta neguan Afrikara migratzen dira.

## Erreferentzia

* ↑ Euskal Batzorde Ornitologikoa. (2025). «Arrano pomeraniar» Munduko hegaztien izen arruntak euskaraz (Txoriak.eus).
* ↑ Väli, Ülo & Lõhmus, Asko (2004): Nestling characteristics and identification of the lesser spotted eagle Aquila pomarina, greater spotted eagle A. clanga, and their hybrids. Journal of Ornithology 145(3): 256-263. doi 10.1007/s10336-004-0028-7 PDF
* Datuak: Q232523
* Multimedia: Clanga pomarina / Q232523
* Espezieak: Clanga pomarina
# Belatz hankagorri

Belatz hankagorria (Falco vespertinus) Falconidae familiako hegazti harraparia da.
Hegaztia ekialdeko Europan eta Asian bizi da. Belatz migratzaile honek Afrikan ematen ditu neguak.

## Erreferentziak

* ↑ Euskal Batzorde Ornitologikoa. (2025). «Belatz hankagorri» Munduko hegaztien izen arruntak euskaraz (Txoriak.eus).
* ↑ Griffiths, Carole S.; Barrowclough, George F.; Groth, Jeff G. & Mertz, Lisa. (2004). «Phylogeny of the Falconidae (Aves): a comparison of the efficacy of morphological, mitochondrial, and nuclear data» Molecular Phylogenetics and Evolution 32 (1): 101–109. doi:10.1016/j.ympev.2003.11.019..
* Datuak: Q179625
* Multimedia: Falco vespertinus / Q179625
* Espezieak: Falco vespertinus
# Hego-belatz

Hego-belatza (Falco biarmicus) Falconidae familiako hegazti harraparia da.
Afrikan, hego-ekialdeko Europan eta Asian bizi da.

## Galeria

* Museum specimen - ssp. feldeggii
* Museum specimen - ssp. erlangeri

## Erreferentziak

* ↑ Euskal Batzorde Ornitologikoa. (2025). «Hego-belatz» Munduko hegaztien izen arruntak euskaraz (Txoriak.eus).
* ↑ Sharpe, Richard Bowdler. (1874). Catalogue of the birds in the British Museum. 1 Londres: British Museum (Natural History).
* Datuak: Q33554
* Multimedia: Falco biarmicus / Q33554
* Espezieak: Falco biarmicus
# Zingira-hontz

Zingira-hontza (Asio flammeus) strigidae familiako hegazti harraparia da.
Zingira-hontza kontinente guztietan bizi da, Antartika eta Australia izan ezik.

## Taxonomia

Egun badaude zingira-hontzaren hamar azpiespezie:
* Asio flammeus bogotensis (Chapman, 1915)
* Asio flammeus domingensis (Statius Müller, 1776)
* Asio flammeus flammeus (Pontoppidan, 1763)
* Asio flammeus galapagoensis (Gould, 1837)
* Asio flammeus pallidicaudus (Friedmann, 1949)
* Asio flammeus ponapensis (Mayr, 1933)
* Asio flammeus portoricensis (Ridgway, 1882)
* Asio flammeus sandwichensis (A. Bloxam, 1827)
* Asio flammeus sanfordi (Bangs, 1919)
* Asio flammeus suinda (Vieillot, 1817)

## Erreferentziak

* ↑ Euskal Batzorde Ornitologikoa. (2025). «Zingira-hontz» Munduko hegaztien izen arruntak euskaraz (Txoriak.eus).
* ↑ Davis, A. H. and R. J. Prytherch (1976) Field identification of Long-eared and Short-eared Owls British Birds 69: 281-7
* ↑ Integrated Taxonomic Information System. Asio flammeus. in: ITIS Report..
* Datuak: Q25769
* Multimedia: Asio flammeus / Q25769
* Espezieak: Asio flammeus
# Txilinporta lepabeltz

Txilinporta lepabeltza (Podiceps nigricollis) podicipedidae familiako ur-hegaztia da, aintziratan bizi dena.
Kontinente guztietan bizi da, Australia eta Antartika izan ezik.

## Taxonomia

Hiru azpiespezie ditu:
* Podiceps nigricollis nigricollis, Europan, Asian eta ekialdeko Afrikan bizi dena.
* Podiceps nigricollis gurneyi, hegoaldeko Afrikan bizi dena.
* Podiceps nigricollis californicus, Amerikan bizi dena.

## Erreferentziak

* ↑ Euskal Batzorde Ornitologikoa. (2025). «Txilinporta lepabeltz» Munduko hegaztien izen arruntak euskaraz (Txoriak.eus).
* ↑ Fjeldsa, Jon (2004). The Grebes: Podicipedidae. Oxford: Oxford University Press. ISBN 0-19-850064-5
* Datuak: Q185183
* Multimedia: Podiceps nigricollis / Q185183
* Espezieak: Podiceps nigricollis
# Koartzatxo karramarrozale

Koartzatxo karramarrozalea (Ardeola ralloides) ardeidae familiako hegaztia da, Europan eta Ekialde Hurbilan bizi dena.
Basa eta Itsas Fauna eta Landaredian Arriskuan dauden Espezieen Euskadiko Zerrendaren kalteberen kategorian sartu zuten.

## Erreferentziak

* ↑ Euskal Batzorde Ornitologikoa. (2025). «Koartzatxo karramarrozale» Munduko hegaztien izen arruntak euskaraz (Txoriak.eus).
* ↑ David William Snow, Christopher Perrins (1997). The Birds of the Western Palearctic [Abridged]. OUP. ISBN 0-19-854099-X
* ↑ Eusko Jaurlaritza. (2013-7-5). Agindua, 2013ko ekainaren 18koa, Ingurumen eta Lurralde Politikako sailburuarena. Honen bidez, Basa eta Itsas Fauna eta Landaredian Arriskuan dauden Espezieen Euskadiko Zerrenda aldatzen da. .

## Kanpo estekak

* Datuak: Q191394
* Multimedia: Ardeola ralloides / Q191394
* Espezieak: Ardeola ralloides
# Murgil lepagorri

Murgil lepagorria (Podiceps grisegena) podicipedidae familiako ur-hegaztia da, aintziratan bizi dena.
Moko zorrotza eta gorputza ahatearen antzekoa du, 43 cm inguru luzea. Burugaina eta bizkarra beltzaranak izaten ditu, begiatzeak eta sabelaldea zuriak eta lepoa marroi argia. Zingiradietan eta erreka inguruetan ibiltzen da. Europan, Asian eta Ipar Amerikan bizi da. Ornogabeak eta arrain txikiak jaten ditu, batez ere.

## Taxonomia

Bi azpiespezie ditu:
* Podiceps grisegena grisegena, Europan eta mendebaldeko Asian bizi dena.
* Podiceps grisegena holboelii, Ipar Amerikan eta ekialdeko Siberian bizi dena.

## Erreferentziak

* ↑ Euskal Batzorde Ornitologikoa. (2025). «Murgil lepagorri» Munduko hegaztien izen arruntak euskaraz (Txoriak.eus).
* ↑ Fjeldsa, Jon (2004). The Grebes: Podicipedidae. Oxford: Oxford University Press. ISBN 0-19-850064-5
* ↑ Lur entziklopedietatik hartua.
* Datuak: Q179919
* Multimedia: Podiceps grisegena / Q179919
* Espezieak: Podiceps grisegena
# Txirri lepokodun

Txirri lepokoduna (Charadrius morinellus) charadriidae familiako hegazti zangaluzea da, Eurasiako tundran bizi dena. Espezie migratzaile honek neguan hegoalderantz jotzen du, iparraldeko Afrika eta Iran arteko eskualdera hain zuzen ere.

## Galeria

* Arra eta kumeak
* Gaztea
* Habia

## Erreferentziak

* ↑ Euskal Batzorde Ornitologikoa. (2025). «Txirri lepokodun» Munduko hegaztien izen arruntak euskaraz (Txoriak.eus).
* ↑ Hayman, P., Marchant, J., & Prater, T. (1986) Shorebirds. Croom Helm ISBN 0-7099-2034-2.
* Datuak: Q202504
* Multimedia: Charadrius morinellus / Q202504
* Espezieak: Eudromias morinellus
# Txirritxo handi

Txirritxo handia (Charadrius hiaticula) Charadriidae familiako hegazti zangaluzea da, iparraldeko Eurasian eta Kanadan bizi dena. Euskal Herrian negu aldean ikusten dugu gehienbat.

## Deskribapena

Hegazti limikola txiki bat da, 17-19'5 cm arteko luzera eta 35-41 cm arteko hego-zabalera dituena. 55 eta 75 gramo artean pisatzen du. Itxura trinkoa du, buru handi samarra eta moko motza. Arra eta emea antzekoak dira, emearen koloreak apalagoak ordea. Lepoko beltza du eta buruan marra zuri eta beltzak ageri ditu. Mokoa laranja kolorekoa da eta punta beltza du. Pileoa marroia da. Bizkarra, hegoak eta buztana marroiak dira eta sabelaldea zuri zuria. Hanka laranjak ditu.

## Habitata

Ugalketa garaian kostaldeko eremuak okupatzen ditu eta ibaialdeak, zelaiak eta tundra eremuak ere bai. Neguan, gure lurraldetara iristerakoan hondartzetan edo harri txintxarrezko eremuetan agertzen da.

## Elikadura

Ornogabe txikiek osatzen dute bere dieta; poliketoak, krustazeoak eta moluskoak jaten ditu batez ere. Hondartzak alderik alde zeharkatzen ditu. Harrapakina ikusten duenean lasterkaldi azkar motza egin eta mokoarekin harrapatzen du.

## Ugalketa

Apirila eta iraila artean ugaltzen da. Habia lurrean egiten du, askotan begibistan, zulotxo bat egiten da eta markatzeko material batzuk ipintzen ditu inguruan. Hiruzpalau arrautza jartzen ditu, kolore arre argikoak baina marroi tonalidade desberdinetako orbain ugari dituztenak, eta 25 egunetan zehar txitatzen dituzte emeak zein arrak. Txitak jaio bezain laister gai dira beren kabuz mugitu eta elikatzeko. beste 25 egun beharko dituzte erabat garatzeko.

## Taxonomia

Carl von Linneok deskribatu zuen 1758 urtean. Hiru azpiespezie ditu:
* Charadrius hiaticula hiaticula , iparraldeko Europan eta erdialdeko Eskandinavian bizi dena. Hegoaldeko Europara, tartean Euskal Herrira migratzen da.
* Charadrius hiaticula psammodroma, Islandian, Groenlandian eta ipar-ekialdeko Kanadan bizi dena. Mendebaldeko Afrikara migratzen da.
* Charadrius hiaticula tundrae, iparraldeko Eskandinavian eta Asian bizi dena. Afrika eta hego-mendebaldeko Asiara migratzen da.

## Iruditegia

* Txirritxo handia ehizan.
* Txirritxo handia hegan.
* Txirritxo handia arrautzak txitatzen.
* Habia.
* Arrautza.

## Erreferentziak

* ↑ Euskal Batzorde Ornitologikoa. (2025). «Txirritxo handi» Munduko hegaztien izen arruntak euskaraz (Txoriak.eus).
* ↑ BirdLife International (2004). Charadrius hiaticula. 2006. IUCN Red List of Threatened Species. IUCN 2006
* ↑ Lur entziklopedietatik hartua.
* 1 2 Gutiérrez, Itziar. (2013-03-24). «Plaiaundiko Hegaztiak - Aves de Plaiaundi: Asteko Hegazti Zerrenda» Plaiaundiko Hegaztiak - Aves de Plaiaundi (Noiz kontsultatua: 2019-11-30).
* 1 2 3 4 «Chorlitejo grande» SEO/BirdLife.
* ↑ «Wayback Machine» web.archive.org 2009-04-29 (Noiz kontsultatua: 2019-11-30).
* Datuak: Q26816
* Multimedia: Charadrius hiaticula / Q26816
* Espezieak: Charadrius hiaticula
# Atalar

Atalarra (Burhinus oedicnemus) burhinidae familiako hegazti zangaluzea da.

## Deskribapena

Espezie irekietako espezie bat, estepak, otadi harritsuak, lugorriak, ibaiertz hareatsuak, eta landaredi urriko eta lur erdi biluziko beste lur idor batzuetakoa. Lagunkoia, lurreko bizitza duena eta ilunabarreko eta gaueko ohiturak dituena.
Moko sendoa du, hanka sendoak eta lumaje arrexka marra zuri eta beltzekin tartekatuta. Bere begi hori handiek, gaueko hegazti baten tipikoak, arreta erakartzen dute. Tamaina onekoa, 40 cm ingurukoa baita.
Ohikoa eta ezaguna da hemen migrazio-espezie gisa, udazkenean eta neguan zehar. Gauez ibiltzen da normalean, bere deia entzunaraziz, oihu zorrotz eta kexu bat, eta hortik dator Frankolin ezizen onomatopeikoa, Euskal Herriko zati handi batean ezaguna dena.
Arabako Errioxako ekialdeko muturrean entzun izan da ugaltze garaian, baina habia egitea ez da baieztatu. Gauza bera gertatzen da Nafarroako alboko eremuetan, beraz, litekeena da eremu horretan nonbait ugaltzea, non espeziearentzat egokiak diren ezaugarriak dituzten toki batzuk dauden.

## Taxonomia

Atalarrak sei azpiespezie ditu:
* Burhinus oedicnemus distinctus (Bannerman, 1914)
* Burhinus oedicnemus harterti Vaurie, 1963
* Burhinus oedicnemus indicus (Salvadori, 1865)
* Burhinus oedicnemus insularum (Sassi, 1908)
* Burhinus oedicnemus oedicnemus (Linnaeus, 1758)
* Burhinus oedicnemus saharae (Reichenow, 1894)

## Erreferentziak

* ↑ Euskal Batzorde Ornitologikoa. (2025). «Atalar» Munduko hegaztien izen arruntak euskaraz (Txoriak.eus).
* ↑ BirdLife International (2004). Burhinus oedicnemus. 2006. IUCN Red List of Threatened Species. IUCN 2006
* ↑ (Gaztelaniaz) Administracion de la Comunidad Autonoma de Euskadi. (1989). Euskal Autonomiu Elkarteko Ornodunak. Graficas Santamaria S.A., 325 or. ISBN 84-7542-639-5..
* Datuak: Q184834
* Multimedia: Burhinus oedicnemus / Q184834
* Espezieak: Burhinus oedicnemus
# Txirritxo txiki

Txirritxo txikia (Charadrius dubius) charadriidae familiako hegazti zangaluzea da, Europan eta mendebaldeko Asian bizi dena eta neguan Afrikara migratzen du.

## Deskribapena

Hegazti limikola txiki bat da, ahaidean duen txirritxo handia baino txikiagoa. 15'5-18 cm arteko luzera eta 32-35 cm arteko hego-zabalera ditu. Itxura trinkoa du, buru handi samarra eta moko motza. Arra eta emea antzekoak dira, emearen koloreak apalagoak ordea. Lepoko zuria eta beltza ditu eta buruan ere marra zuri eta beltzak ageri ditu. Mokoa beltza da eta begian eraztun horia dauka. Pileoa marroia da. Bizkarra, hegoak eta buztana marroiak dira eta sabelaldea zuri zuria. Hanka horiak ditu.

## Habitata

Euskal Herrian udan ikusten dugu batez ere. Ur ertzetan egoten da, hala kostaldean nola barnealdean, beti ere hondarretan edo harri txintxarretako eremuetan, gizakiak sorturikoak izanda ere bai. Normalean nahiago izaten ditu ur gezak gaziak baino.

## Elikadura

Intsektujale handia da. Kakalardoak, euliak, inurriak, kilkerrak eta tximeleta eta txitxiburduntzien larbak ere bai. Armiarmak eta beste ornogabe batzuk ere kontsumitzen ditu.

## Ugalketa

Ugal garaia apirila eta irala artean luzatzen bada ere ekainean izaten da ohikoena. Hasieran arrak habia egiteko lurraldea aukeratzen du. Habia ur ertzetako harea eta lokatzetan egiten duen zulo bat da. Landare hondar eta harritxoez estaltzen du eta bertan lau arrautza jartzen ditu emeak. Arrautzek orbain ugari dituzte inguruan ongi kamuflatzeko. 24-25 egunetan zehar txitatzen aritzen da emea eta arrak habia babesten du, etsaien bat ikusiz gero haren atentzioa desbideratuz. Txitan jaio eta berehala gai dira beren kabuz ibiltzeko eta elikatzeko. Hurrengo 30 egunetan erabat garatuko dira.

## Taxonomia

Giovanni Antonio Scopoli naturalista italiarrak deskribatu zuen aurrenekoz 1786. urtean. Hiru azpiespezie ditu:
* Charadrius dubius curonicus Gmelin, 1789
* Charadrius dubius dubius Scopoli, 1786
* Charadrius dubius jerdoni (Legge, 1880)

## Iruditegia

* Txirritxo txikia.
* Hegan abiatzeko prest.
* Txirritxo txikiaren txita.
* Habia.
* Arrautza.

## Erreferentziak

* ↑ Euskal Batzorde Ornitologikoa. (2025). «Txirritxo txiki» Munduko hegaztien izen arruntak euskaraz (Txoriak.eus).
* ↑ BirdLife International (2004). Charadrius dubius. 2006. IUCN Red List of Threatened Species. IUCN 2006
* 1 2 3 «Chorlitejo chico» SEO/BirdLife.
* 1 2 3 4 «Txirritxo txikia, ur-ertzetako bidaiaria - Zientzia.eus» zientzia.eus (Noiz kontsultatua: 2019-11-30).
* ↑ «Wayback Machine» web.archive.org 2009-04-29 (Noiz kontsultatua: 2019-11-30).
* Datuak: Q18851
* Multimedia: Charadrius dubius / Q18851
* Espezieak: Charadrius dubius
# Antxeta burubeltz

Antxeta burubeltza (Ichthyaetus melanocephalus) laridae familiako hegazti zangaluzea da.
Europa osoan bizi da, gehienak hego-ekialdean, Itsaso Beltza inguruan eta erdialdeko Turkian izanik. Beste kaio asko bezala, lehen Larus generoan kokatu zuten.

## Erreferentziak

* ↑ Euskal Batzorde Ornitologikoa. (2025). «Antxeta burubeltz» Munduko hegaztien izen arruntak euskaraz (Txoriak.eus).
* ↑ Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3):686-699
* Datuak: Q276189
* Multimedia: Ichthyaetus melanocephalus / Q276189
* Espezieak: Ichthyaetus melanocephalus
# Antxeta txiki

Antxeta txikia (Hydrocoloeus minutus) laridae familiako hegazti zangaluzea da.
Europa, Asia eta, baita iparraldeko Kanadako kostaldetan ere, bizi da. Beste kaio asko bezala, lehen Larus generoan kokatu zuten.

## Erreferentziak

* ↑ Euskal Batzorde Ornitologikoa. (2025). «Antxeta txiki» Munduko hegaztien izen arruntak euskaraz (Txoriak.eus).
* ↑ Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3):686-699

## Kanpo estekak

* Datuak: Q164467
* Multimedia: Hydrocoloeus minutus / Q164467
* Espezieak: Hydrocoloeus minutus
# Antxeta mokogorri

Antxeta mokogorria (Chroicocephalus ridibundus) laridae familiako hegazti zangaluzea da. Europako, Asiako eta ekialdeko Kanadako kostaldeetan bizi da. Beste kaio asko bezala, lehen Larus generoan kokatu zuten.

## Izen arruntak

Antxeta mokogorri izena da euskara batuan erabiltzen den izen arrunta. Horrez gainera, bizkaieraz, txirlet izen arrunta ere badu.

## Deskribapena

Kaio txiki bat da, 38-44 zentimetroko luzera eta 94-105 zentimetro arteko hego-zabalera ditu. Gorputz zuria eta hego hauskarak ditu. Udan txokolate koloreko burua izaten du, neguak ordea zuria bihutzen zaio, baina orban beltza gelditzen zaio atzealdean. Izenak dioenari jarraituz, moko eta hanka gorriak ditu. Udan mokoa ilundu egiten zaio buruaren txokolate kolorearekin elkartuz. Antxeta mokogorriaren kantuak gizakiaren barrearen antza du.

## Elikadura

Itsas hegaztia izanda bere elikadura arrantzan oinarritzen da. Tarteka ugaztun txikiak eta intsektuak ere jaten ditu. Gizakiaren hondakinak ere aprobetxatzen ditu.

## Galeria

* Museum specimen

## Erreferentziak

* ↑ Euskal Batzorde Ornitologikoa. (2025). «Antxeta mokogorri» Munduko hegaztien izen arruntak euskaraz (Txoriak.eus).
* ↑ Pons J.M., Hassanin, A., and Crochet P.A.(2005). Phylogenetic relationships within the Laridae (Charadriiformes: Aves) inferred from mitochondrial markers. Molecular phylogenetics and evolution 37(3):686-699
* ↑ «Txirlet»», Labayru Hiztegia.
* ↑ Eneko BARRUTIA ETXEBARRIA: Bermeo eta Mundakako arrantzaleen hiztegia, Udako Euskal Unibertsitatea, 1996. ISBN 9788486967765

## Kanpo estekak

* Datuak: Q25634
* Multimedia: Chroicocephalus ridibundus / Q25634
* Espezieak: Chroicocephalus ridibundus
# Antxeta hankabeltz

Antxeta hankabeltza (Rissa tridactyla) laridae familiako hegazti zangaluzea da.
Europa eta Ipar Amerikako kosteldetan bizi da. Beste kaio asko bezala, lehen Larus generoan kokatu zuten, izan ere, lehendabizikoz Linnaeusek bere 1758ko Systema naturae liburuan izendatu zuenean, Larus tridactylus izena izan zuen.

## Taxonomia

Antxeta hankabeltzak bi azpiespezie ditu:
* Rissa tridactyla tridactyla, iparraldeko Ozeano Atlantikoan bizi dena.
* Rissa tridactyla pollicaris, iparraldeko Ozeano Barean bizi dena.

## Galeria

* Museum specimen

## Erreferentziak

* ↑ Euskal Batzorde Ornitologikoa. (2025). «Antxeta hankabeltz» Munduko hegaztien izen arruntak euskaraz (Txoriak.eus).
* ↑ Black-legged Kittiwake Species Account - Cornell Lab of Ornithology
* ↑ (Latinez) Linnaeus, C. (1758). Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.. Holmiae. (Laurentii Salvii)., 136 or..
* Datuak: Q26612
* Multimedia: Rissa tridactyla / Q26612
* Espezieak: Rissa tridactyla
# Kaio mokohori

Kaio mokohoria (Larus canus) laridae familiako hegazti zangaluzea da, Eurasia eta Ipar Amerikako kostaldetan bizi dena.

## Taxonomia

Kaio mokohoriak lau azpiespezie ditu:
* Larus canus canus (Linnaeus, 1758), Europa eta mendebaldeko Asian bizi dena.
* Larus canus heinei (Homeyer, 1853), iparraldeko Asian bizi dena.
* Larus canus kamtschatschensis (Bonaparte, 1857), ipar-ekialdeko Asian bizi dena.
* Larus canus brachyrhynchus (Richardson, 1831), Alaskan eta mendebaldeko Kanadan bizi dena.

## Erreferentziak

* ↑ Euskal Batzorde Ornitologikoa. (2025). «Kaio mokohori» Munduko hegaztien izen arruntak euskaraz (Txoriak.eus).
* ↑ Peter Harrison (1983) Seabirds, an Identification Guide, ISBN 0-7470-1410-8
* Datuak: Q26427
* Multimedia: Larus canus / Q26427
* Espezieak: Larus canus